

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

10 Φεβρουαρίου, 2024

**Δελτίο Τύπου 1**

**Θανατηφόρο εργατικό ατύχημα – έχασε τη ζωή του ο Πέτρος Παπαδόπουλος 36 ετών από το Στρόβολο**

Σε εργατικό ατύχημα που συνέβη γύρω στις 5 χθες το απόγευμα σε ελαιοτριβείο σε χωριό της επαρχίας Λεμεσού, έχασε τη ζωή του ο Πέτρος Παπαδόπουλος, 36 ετών από το Στρόβολο.

Συγκεκριμένα, ενώ ο Παπαδόπουλος ασχολείτο με την επιδιόρθωση οχήματος που χρησιμοποιείται για το μάζεμα ελιών, μέρος από αυτό έφυγε από τη θέση του, με αποτέλεσμα να τον καταπλακώσει.

Ο άτυχος 36χρονος μεταφέρθηκε με ασθενοφόρο στο Γενικό Νοσοκομείο Λεμεσού όπου ο επί καθήκοντι ιατρός πιστοποίησε το θάνατο του.

Ο Αστυνομικός Σταθμός Αυδήμου σε συνεργασία με το Τμήμα Επιθεωρήσεως Εργασίας συνεχίζουν τις εξετάσεις.

 Κλάδος Επικοινωνίας